जब फिल्म पिंक में तापसी पन्नु से रेप से जुड़े सवाल किए जाते हैं और उसे निर्दोष होने पर भी शर्मिंदा किया जाता है तब दिल दहल जाता है. फिल्मों में ऐसा कई बार देखा-सुना गया है, लेकिन शायद असलियत इससे काफी ज्यादा घिनौनी है. दिल्ली के रेप ट्रायल्स पर एक रिसर्च की गई है. इसमें जो सच्चाई सामने आई वो किसी के भी रोंगटे खड़े कर देगी. इस स्टडी में 16 रेप केस जिनमें पीड़िता के साथ बहुत बुरा बर्ताव किया गया. उससे निजी सवाल पूछे गए, उसे डराया गया और कुछ में तो भरे कोर्ट रूम में उसे धमकाया भी गया.